แอปเปิล 3 ลูกที่เปลี่ยนประวัติศาสตร์โลก
ศาสนาคริสต์ | แรงโน้มถ่วง | ไอโฟน 3 สิ่งนี้เป็นสิ่งที่สำคัญต่อประวัติศาสตร์โลก แต่รู้หรือไม่ว่า 3 สิ่งนี้เกี่ยวข้องกับผลไม้ชนิดหนึ่งชื่อ แอปเปิล..
4 มี.ค. 2563

แอปเปิล 3 ลูกที่เปลี่ยนประวัติศาสตร์โลก /โดย ลงทุนแมน
ศาสนาคริสต์ | แรงโน้มถ่วง | ไอโฟน
3 สิ่งนี้เป็นสิ่งที่สำคัญต่อประวัติศาสตร์โลก
แต่รู้หรือไม่ว่า 3 สิ่งนี้เกี่ยวข้องกับผลไม้ชนิดหนึ่งชื่อ แอปเปิล..
แอปเปิลลูกแรก ปรากฏในพระคัมภีร์ไบเบิลของศาสนาคริสต์ มีตำนานกล่าวถึงผลไม้ต้องห้าม ที่อดัมและอีวา มนุษย์คู่แรกของโลกแอบกิน จนเป็นสาเหตุให้ถูกพระเจ้าขับออกจากสวนเอเดน
ในช่วงศตวรรษที่ 16
ถ้าถามว่า ใครคือผู้ที่ทรงอำนาจมากที่สุดในยุโรป
คำตอบไม่ใช่ “ประเทศ”
แต่เป็น “ศาสนจักร” ในช่วงเวลานั้น สิ่งที่ยึดเหนี่ยวจิตใจของชาวยุโรปตะวันตก คือศาสนาคริสต์ ซึ่งมีศูนย์กลางอยู่ที่กรุงโรม และมีพระสันตะปาปาเป็นประมุขสูงสุด
ชาวคริสต์ที่ยึดมั่นในศาสนาจะเชื่อทุกอย่างที่ศาสนจักรเป็นผู้กำหนด ไม่ว่าบาทหลวงจะสอนอะไรก็ตาม
นอกจากอำนาจที่อยู่เหนือจิตใจแล้ว ศาสนจักรยังเป็นผู้กุมอำนาจทางเศรษฐกิจของหลายประเทศทั่วยุโรป
แต่ศาสนาก็คลายอำนาจลง เมื่อมีสิ่งใหม่เกิดขึ้น นั่นคือ วิทยาศาสตร์..
╔═══════════╗
Blockdit ที่สุดของแอปมีสาระ
╚═══════════╝
100 ปีผ่านไป ศตวรรษที่ 17 ประเทศอังกฤษ
เซอร์ไอแซก นิวตัน นักวิทยาศาสตร์แห่งราชสมาคมลอนดอน ค้นพบกฎธรรมชาติขณะกำลังนั่งพักผ่อนใต้ต้นแอปเปิล
การหล่นของผลแอปเปิล ทำให้เกิดคำถามอยู่ในใจของนิวตัน ว่าแรงของโลกที่ทำให้ผลแอปเปิลหล่นน่าจะเป็นแรงเดียวกันกับแรงที่โลก “ดึง” ดวงจันทร์เอาไว้ไม่ไปที่อื่น
คำถามนี้นำมาสู่ กฎสำคัญที่สุดที่นิวตันได้ค้นพบก็คือ “กฎแห่งแรงโน้มถ่วง”
เมื่อรวมกับการค้นพบกฎการเคลื่อนที่ 
กฎทั้ง 2 ได้ถูกนำมาประยุกต์ ในการอธิบายการเคลื่อนที่วิถีโค้ง หรือ การเคลื่อนที่แบบโพรเจกไทล์
ซึ่งสิ่งที่เราพบเห็นได้บ่อยที่สุดสำหรับการเคลื่อนที่วิถีโค้ง ก็คือ อาวุธปืน
เมื่อรู้ว่ากระสุนปืนจะเคลื่อนที่อย่างไร ปืนใหญ่ก็ยิ่งถูกสร้างให้แม่นยำมากยิ่งขึ้น
อาวุธที่มีประสิทธิภาพมากขึ้นนี้เอง เป็นหลักฐานชั้นดี ว่าทำไมผู้ครอบครองเทคโนโลยีจึงมีอำนาจ
และเมื่อเทคโนโลยีพร้อม อังกฤษก็พร้อมจะครองโลก..
300 ปีผ่านไป ค.ศ. 1976 ประเทศสหรัฐอเมริกา
คู่หู สตีฟ จอบส์ และ สตีฟ วอซเนียก ได้ร่วมกันก่อตั้งบริษัท Apple
โดยมีสินค้าชิ้นแรก คือ แผงวงจรคอมพิวเตอร์ ที่ วอซเนียก ประดิษฐ์ขึ้น
และถูกตั้งชื่อในภายหลังว่า Apple I (Apple one)
Apple I เป็นคอมพิวเตอร์ที่ดูเทอะทะ น่ากลัว และดูไม่น่าใช้เลยสำหรับสายตาของคนทั่วไป
จอบส์ จึงวางแผนขาย Apple I และนำเงินมาเป็นทุนในการสร้าง Apple II
ซึ่งจอบส์ได้เข้ามามีส่วนช่วยในการออกแบบผลิตภัณฑ์
จนทำให้ Apple II กลายเป็นคอมพิวเตอร์ที่สวย สะอาดตา
และทำให้คนที่ไม่ได้บ้าเทคโนโลยีก็รู้สึกอยากลองซื้อไว้ใช้สักเครื่อง
การออกแบบผลิตภัณฑ์ของ สตีฟ จอบส์ ได้พัฒนาขึ้นเรื่อยๆ จนกลายเป็น iPhone นวัตกรรมเปลี่ยนโลก ที่ทำให้สหรัฐอเมริกาครองโลกของเทคโนโลยีอยู่ในปัจจุบัน
เป็นที่น่าสนใจว่า โลโก้แรกสุดของบริษัท Apple ถูกออกแบบมาให้เป็นรูปแบบคลาสสิก
โดยเป็นรูปของเซอร์ไอแซก นิวตัน ขณะนั่งอยู่ใต้ต้นไม้ และมีลูกแอปเปิลกำลังจะตกลงบนหัว 
มีกลอนเขียนล้อมรอบว่า
“Newton…A Mind Forever Voyaging Through Strange Seas of Thought…alone”
นิวตัน..สมองที่เริงร่าในธาราแห่งความคิดไม่รู้จบ..เพียงลำพัง
เนื้อหาที่เล่ามาทั้งหมด ดูเหมือนจะไม่เกี่ยวข้องกัน แต่ชิ้นส่วนของเรื่องราวส่งผลต่อกันเป็น Butterfly Effect ซึ่งได้ปะติดปะต่อให้เกิดเรื่องราวในอนาคต โดยมีแกนหลักคือผลไม้ชนิดหนึ่ง นั่นก็คือ แอปเปิล
การเรียนรู้เรื่องราวในอดีตจะทำให้เราเข้าใจเหตุการณ์ และสามารถนำประสบการณ์ความรู้มาเชื่อมโยงกัน จะทำให้ภาพในหัวของเราชัดเจนขึ้น
และถ้าเราอยากเข้าใจเหตุการณ์เหล่านั้นแบบรวบรัดที่สุด ในเวลาน้อยที่สุด หนังสือ "เศรษฐกิจโลก 1,000 ปี" ที่เพิ่งออกใหม่ของลงทุนแมน จะเป็นเครื่องมือที่ช่วยให้เราไปถึงจุดนั้นได้
หนังสือเล่มนี้จะพูดถึงประวัติเศรษฐกิจโลกตั้งแต่ปี ค.ศ. 1100 ไล่ยาวไปจนถึง ค.ศ. 2019 โดยเรื่องจะถูกเล่าแบบกระชับ เรียบเรียงสนุก เหมือนเราได้เข้าไปอยู่ในเหตุการณ์นั้นจริงๆ
หนังสือนี้พิมพ์ครั้งแรกขายหมดภายใน 1 สัปดาห์ พิมพ์ครั้งที่สองขายหมดในสัปดาห์ต่อมา ตอนนี้พิมพ์ครั้งที่ 3 ซึ่งมีของมาอีกจำนวนหนึ่ง
รีบสั่งซื้อก่อนของหมดอีกครั้ง ซื้อตอนนี้มีส่วนลด 10% จากราคาปก 350 บาท สั่งซื้อได้ที่
Lazada : 
Shopee : 
ลงทุนแมนรับรองว่าหนังสือเล่มนี้จะเป็นเล่มที่ใช้ไปได้ตลอดชีวิต
โลกทั้ง 1,000 ปีจะถูกย่นย่อ สรุปความให้เหลือ 1 เล่ม
ด้วยถ้อยคำสไตล์ลงทุนแมนที่บรรจงเชื่อมโยงร้อยเรียงขึ้นมา
ถ้าใครได้อ่านแล้วจะสามารถเชื่อมโยง เข้าใจโลกได้ดีขึ้น
เหมาะแก่การซื้อไว้อ่านเอง มอบให้ญาติผู้ใหญ่เป็นของขวัญ ซื้อไปให้ลูกค้า ซื้อให้ลูกหลานอ่าน
ซึ่งตัวลงทุนแมนเองก็น่าจะต้องกลับมาอ่านหนังสือเล่มนี้อีกบ่อยๆ เช่นกัน
ด้วยเนื้อหาที่ต้องใช้พลังในการเขียนมาก
และคงยากที่ลงทุนแมนจะเขียนเนื้อหาแนวนี้อีกครั้ง
ทำให้หนังสือเล่มนี้น่าจะเป็นหนังสือฉบับสมบูรณ์ที่ทุกคนควรมี
สั่งซื้อเลยที่
Lazada : 
Shopee : 
 
----------------------
Blockdit ที่สุดของแอปมีสาระ
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube -